AIŠKINAMASIS RAŠTAS

Dėl savivaldybės turto perdavimo uždarajai akcinei bendrovei „Molėtų vanduo“ pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti lietaus nuotekų šalinimo tinklus UAB „Molėtų vanduo“ (toliau - Bendrovė) pagal turto patikėjimo sutartį 20 metų savivaldybės savarankiškosios funkcijos - geriamojo vandens tiekimo ir nuotekų tvarkymo organizavimas - įgyvendinimui.

1. Siūlomos teisinio reglamentavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Priėmus sprendimą perduoti lietaus nuotekų tinklus Bendrovei, savivaldybės turtas bus tinkamai apskaitytas ir eksploatuojamas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Geriamojo vandens tiekimo ir nuotekų tvarkymo įstatymo 3 straipsnio 39 dalis nurodo, kad Paviršinių nuotekų tvarkytojas – savivaldybės valdoma įmonė, šio įstatymo nustatyta tvarka įgijusi teisę ir pareigą tvarkyti paviršines nuotekas savivaldybės teritorijoje. Paviršinės nuotekos tvarkomos vadovaujantis Paviršinių nuotekų tvarkymo reglamentu, patvirtintu Lietuvos Respublikos Aplinkos ministro 2007 m. balandžio 2 d. įsakymu Nr. D1-193 „Dėl paviršinių nuotekų tvarkymo reglamento patvirtinimo“.